POISSAOLOT

Sairauspoissaolot

Huoltajan tehtävänä on ilmoittaa poissaoloista koululle Wilma –ohjelman kautta, puhelimitse kansliaan tai opettajain huoneeseen tai luokanvalvojalle sähköpostilla tai tekstiviestillä. Mikäli ilmoitusta ei tule, luokanvalvoja ottaa yhteyttä huoltajaan varmentaakseen poissaolon aiheellisuuden.  
  
Kun poissaoloja on yli 75 tuntia, luokanvalvoja lähettää kirjallisen ilmoituksen (lomake) poissaolojen määrästä huoltajille. Ilmoituksessa ilmenee mahdollinen oppilaan oppivelvollisuuden suorittamisen vaarantuminen. Ilmoituksesta tiedotetaan myös oppilashuoltoa (postilaatikko).

Jos oppilaalla on luvattomia tai selvittämättömiä poissaoloja on luokanvalvojan ilmoitettava niistä välittömästi huoltajalle ja oppilashuoltoryhmälle. Tarvittaessa tehdään lastensuojeluilmoitus sosiaalitoimeen (oppilashuolto tekee).

Jos selvittämättömät tai luvattomat poissaolot ovat toistuvia, niin oppilashuoltoryhmän tulee sopia konkreettiset jatkotoimenpiteet huoltajan kanssa. Lähtökohtana on huoltajan vastuu oppilaan oppivelvollisuuden suorittamisesta.

Muu poissaolo

Oppilas täyttää loma-anomuskaavakkeen etukäteen ja toimittaa sen luokanvalvojalle. Tällöin oppilaan tulee selvittää poissaolon aikaiset tehtävät aineenopettajien kanssa ja suorittaa ne omatoimisesti ennen poissaoloa.

Koulutehtävät poissaolon aikana  
Oppilaille korostetaan, että sairauden aikaiset tehtävät tulee suorittaa kotona jo poissaolon aikana, eikä niitä voi jättää suorittamatta kuittauksella " olin poissa" tai "olin sairas".

MYÖHÄSTYMISET, OPISKELUVÄLINEIDEN PUUTTUMINEN JA OPPITUNNIN HÄIRINTÄ

Myöhästyminen, opiskeluvälineiden puuttuminen, oppitunnin häirintä

-> merkitään Wilma –ohjelmaan.

5 merkintää -> Luokanvalvoja tiedottaa tulevasta kasvatuskeskustelusta oppilaalle ja huoltajille. Luokanvalvoja kertoo huoltajille, että heillä on mahdollisuus osallistua kasvatuskeskusteluun. Luokanvalvoja kirjaa pitämänsä kasvatuskeskustelun wilmaan (huomioi wilmassa kohta kurinpitotoimet ja merkintä sinne). Kasvatuskeskustelun lisäksi luokanvalvoja voi määrätä oppilaan läksykerhoon (1t). Halutessaan luokanvalvoja voi myös itse pitää läksykerhon oman toimen ohessa. Wilma -merkintöjen uusiutuessa luokanvalvoja määrää oppilaan läksykerhoon tai antaa jälki-istuntoa (luokanvalvoja arvioi kumpi sanktio on tarkoituksenmukaisempi). Jälki-istunnon antamisesta tai läksykerhoon velvoittamisesta ilmoitetaan huoltajalle. Jälki-istunnot tulee merkitä myös rangaistuskirjaan.

Mikäli tilanteeseen ei tule muutosta (läksykerhoja ja jälki-istuntoja on jo useita tai tilanne niin vaatii), luokanvalvoja konsultoi asiassa jotakin oppilashuoltohenkilöstön jäsentä. Asiasta kannattaa viestiä myös kopiohuoneessa olevan postilaatikon kautta. Oppilashuolto ja tarvittaessa rehtori vievät asiaa eteenpäin.

Merkinnät nollaantuvat lukukauden päätyessä.

HUOM! Tekemättömät kotitehtävät merkitään myös wilmaan mutta ne eivät kuulu ”5 merkintää -listaan”. Tarvittaessa oppilas voidaan tietenkin määrätä läksykerhoon tekemättömistä kotitehtävistä (opettajan harkinnan mukaan). Tekemättömät kotitehtävät vaikuttavat oppiaineen arviointiin.

PÄIHTEET   
  
  
Jos oppilaan epäillään käyttäytymisensä tai muun ulkoisen olemuksen perusteella olevan päihteiden vaikutuksen alaisena  
  
\*Hänet viedään välittömästi kahden aikuisen toimesta rehtorin luokse vapaaehtoiseen puhallustestiin (alkoholi) ja ilmoitetaan huoltajalle.  
  
\*Jos rehtori/apulaisrehtori ei ole paikalla, oppilas viedään terveydenhoitajan luokse ja tarvittaessa jäädään myös itse paikalle avuksi.  
\*Tarvittaessa pyydetään myös huoltajan/poliisin apua. Muista 112 ja uskalla kysyä tarvittaessa apua/neuvoa. Myös nuorisopoliisiin voi olla yhteydessä.

\* Katso myös kriisitilanteen toimintaohje ilmoitustaululta.  
  
\*Huoli-ilmoitus sosiaalitoimeen oppilashuollon kautta.

Lisäksi:

kirjaa tapahtumat muistiin! (rehtorin vihko, wilma, kriisitilannekansion liite koulussa tapahtunutta)

Jos oppilaalla on päihteitä hallussa (ilmeinen syy epäillä) 🡪 haltuunotto-oikeus, reppu ja oppilas voidaan tarkastaa (2 aikuista).

Konsultoi poliisia ja sosiaalitoimea ja ilmoita tapahtuneesta myös oppilashuoltoon

Soita tarvittaessa ambulanssi (112)!

TUPAKOINTI KOULUPÄIVÄN AIKANA JA KOULUALUEELTA POISTUMINEN

Tupakointi koulupäivän aikana ja koulualueelta poistuminen

-> merkitään asia Wilma –ohjelmaan

Tupakoinnista koulupäivän aikana tai koulualueelta poistumisesta seuraa ensimmäisellä kerralla kasvatuskeskustelu. Kasvatuskeskustelu merkitään wilmaan kohtaan kurinpitotoimet. Tupakoinnista koulupäivän aikana seuraavaan kasvatuskeskusteluun toivotaan myös huoltajat mukaan.

Jos tupakointi tai koulualueelta poistuminen toistuu, voidaan oppilaalle määrätä jälki-istuntoa 1 h. Rikkeestä laitetaan aina Wilmaviesti kotiin.

Törkeästä tupakoinnista (koulualueella tai sisällä tupakointi, tupakoinnin jatkaminen kielloista huolimatta ja kasvatuskeskustelu on jo aiemmin pidetty), voi määrätä 2 tuntia jälki-istuntoa. Kahden tunnin jälki-istunto on suoritettava samalla kerralla.

Jälki-istunnot pitää aina kirjata myös rangaistuskirjaan.

Mikäli rikkeet jatkuvat (yli 3 jälki-istuntoa) tai tilanne niin vaatii luokanvalvoja tiedottaa asiasta oppilashuoltoryhmälle (postilaatikko). Oppilashuoltoryhmä sopii tarvittavat jatkotoimenpiteet.